APSTIPRINĀTI

ar Dienvidkurzemes novada pašvaldības domes 30.09.2021.

lēmumam, sēdes prot. Nr. 9, 135.§

Dienvidkurzemes novada pašvaldībai piederoša nekustamā īpašuma **“Krustceles”, kadastra numurs 6446 003 0187, Bunkas pagasts, Dienvidkurzemes novads**

**PIRMĀS MUTISKĀS IZSOLES NOTEIKUMI**

Izdoti saskaņā ar likuma „Par pašvaldībām” 21.panta pirmās daļas 17.punktu,

Publiskas personas mantas atsavināšanas likuma 8.pantu, 10.panta pirmo daļu.

**1. Vispārīgie jautājumi**

1. Ziņas par atsavināmo objektu:

1.1. Nekustamais īpašums “Krustceles”, Bunkas pagasts, Dienvidkurzemes novads, kadastra Nr. 6446 003 0187 (turpmāk – nekustamais īpašums), sastāv no zemes vienības ar kadastra apzīmējumu 6446 003 0186 2,35 ha, no tiem 2,30 ha lauksaimniecības zeme, 0,03 ha krūmāji, 0,02 ha zeme zem ceļiem.

1.2. Īpašuma tiesības uz nekustamo īpašumu nostiprinātas uz Dienvidkurzemes novada pašvaldības iekļautās Priekules novada pašvaldības vārda Kurzemes rajona tiesas Bunkas pagasta zemesgrāmatas nodalījumā Nr.100000615605.

1.3. Nekustamā īpašuma – izsoles sākumcena **8905,00 EUR** (astoņi tūkstoši deviņi simti pieci *euro* un 00 centi).

1.4. Nekustamā īpašuma lietošanas veids – saskaņā ar Dienvidkurzemes novada pašvaldībā iekļautās Priekules novada teritorijas plānojumu – lauksaimniecība.

1.5. Maksāšanas līdzekļi noteikti *euro*.

1.6. Izsoles mērķis – pārdot nekustamu īpašumu mutiskā izsolē ar augšupejošu soli (turpmāk – izsole).

1.7. Izsoles solis **50,00 EUR** (piecdesmit *euro* un 00 centi).

1.8. **Nodrošinājuma nauda – 10% apmērā no izsoles sākumcenas 890,50 EUR** (astoņi simti deviņdesmit *euro un 50 centi*) jāieskaita Dienvidkurzemes novada pašvaldības, reģistrācijas Nr.90000058625, Lielā iela 76, Grobiņa, Dienvidkurzemes novads, norēķinu kontā: AS “SEB banka”, SWIFT kods: UNLALV2X, norēķinu konts: LV73UNLA0050014272020. Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā vai iemaksāta jebkurā Dienvidkurzemes novada pašvaldības kasē, norēķinoties ar bankas norēķinu karti.

1.9. Izsoles rīkotājs – Dienvidkurzemes novada pašvaldībā iekļautās Priekules novada pašvaldības Īpašumu atsavināšanas un nomas tiesību izsoles komisija (turpmāk – izsoles komisija).

**2. Informācijas publicēšanas kārtība**

2.1. Pēc nekustamā īpašuma izsoles noteikumu apstiprināšanas, tiek izsludināta nekustamā īpašuma – atsavināšana. Sludinājums par izsoli publicējams oficiālajā izdevumā „Latvijas Vēstnesis” un Dienvidkurzemes novada pašvaldības apvienoto novadu (Aizputes, Durbes, Grobiņas, Nīcas, Pāvilostas, Priekules, Rucavas, Vaiņodes) mājas lapās, ne vēlāk kā četras nedēļas pirms izsoles pieteikuma termiņa beigām. Atsavināšanas paziņojums var tikt ievietots arī citos informācijas avotos.

2.2. Vienlaikus ar sludinājumu personai, kuras īpašuma tiesības nostiprinātas zemesgrāmatā un kurai ir pirmpirkuma tiesības, nosūtāms paziņojums par izsoli, norādot, ka šīs tiesības var izmantot tikai tad, ja to rakstveidā piesaka sludinājumā norādītajā termiņā.

2.3. Ja izsludinātājā termiņā ir saņemts pirmpirkumu tiesību izmantošanas pieteikums no personas, kurai ir pirmpirkuma tiesības un kura nav minēta Publiskas personas mantas atsavināšanas likuma 4.panta ceturtajā daļā, tā var iegūt objektu par izsolē nosolīto augstāko cenu. Šai personai 10 dienu laikā no izsoles rezultātu apstiprināšanas jāpaziņo izsoles rīkotājam par pirmpirkuma tiesību izmantošanu, jānoslēdz pirkuma līgums un jāsamaksā augstākā nosolītā cena, ja izsoles noteikumos nav paredzēta citāda samaksas kārtība.

2.4. Publiskas personas mantas atsavināšanas likuma 4.panta ceturtajā daļā minētās personas uzaicina viena mēneša laikā iesniegt pieteikumu par objekta pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.

2.5. Ja pieteikumu par objekta pirkšanu noteiktajā termiņā iesniegušas vairākas Publiskas personas mantas atsavināšanas likuma 4.panta ceturtajā daļā minētās personas, tiek rīkota izsole starp šīm personām šajos noteikumos noteiktajā kārtībā.

2.6. Ja izsludinātajā termiņā Publiskas personas mantas atsavināšanas likuma 4.panta ceturtajā daļā minētās personas nav iesniegušas pieteikumu par izsolāmā objekta pirkšanu noteiktajā kārtībā vai iesniegušas atteikumu, rīkojama izsole šajos noteikumos noteiktajā kārtībā. Šajā gadījumā minētās personas ir tiesīgas iegādāties objektu vispārējā kārtībā, kā arī tad, ja tiek rīkotas atkārtotas izsoles vai nosacītā cena tiek pazemināta.

**3. Izsoles dalībnieku reģistrācijas kārtība**

3.1. Dalībnieku reģistrācija tiek uzsākta pēc oficiālā paziņojuma publicēšanas izdevumā „Latvijas Vēstnesis”.

3.2**. Dalībnieku reģistrācija tiek pārtraukta 2021.gada 08.novembrī plkst.13.00**.

3.3. Izsoles dalībnieku reģistrācija notiek klātienē jebkurā apvienoto novadu Valsts un pašvaldības vienotajā klientu apkalpošanas centrā vai nosūtot elektroniski parakstītu pieteikumu uz e-pastu: [dome@priekulesnovads.lv](mailto:dome@priekulesnovads.lv)

3.4. Līdz reģistrācijai izsoles dalībniekiem jāiemaksā Dienvidkurzemes novada pašvaldības, reģistrācijas Nr.90000058625, Lielā iela 76, Grobiņa, Dienvidkurzemes novads, norēķinu kontā: AS “SEB banka”, SWIFT kods: UNLALV2X, norēķinu konts: LV73UNLA0050014272020 vai jebkurā Dienvidkurzemes novada pašvaldības kasē, norēķinoties ar bankas norēķinu karti, 1.8.punktā noteiktā nodrošinājuma nauda.

Maksājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā vai iemaksāta kasē.

3.5. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu un kuras pieteikušās izsolei šajos noteikumos paredzētajā kārtībā. Pretendentiem līdz ar pieteikumu jāiesniedz šādi dokumenti:

3.5.1. Fiziskām personām:

3.5.1.1. Dienvidkurzemes novada pašvaldībai adresēts pieteikums (1.pielikums) par vēlēšanos iegādāties nekustamo īpašumu (atsavināmo objektu), saskaņā ar izsoles noteikumiem;

3.5.1.2. jāuzrāda pase vai personas apliecība;

3.5.1.3. noteiktajā kārtībā apliecināta pilnvara pārstāvēt fizisku personu izsolē (uzrādot personu apliecinošu dokumentu) – ja to pārstāv cita persona;

3.5.1.4. maksājuma apliecinošs dokuments par nodrošinājuma iemaksu.

Pirms pretendenta reģistrēšanas izsoles dalībnieku sarakstā Īpašumu atsavināšanas un nomas tiesību izsoles komisija attiecībā uz fizisku personu pārbaudīs informāciju par Valsts ieņēmumu dienesta administrēto nodokļu parādiem, tajā skaitā sociālās apdrošināšanas obligāto iemaksu parādiem, kas kopsummā pārsniedz 150 *euro*, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

3.5.2. Juridiskām personām:

3.5.2.1. Dienvidkurzemes novada pašvaldībai adresēts pieteikums (1.pielikums) par vēlēšanos iegādāties nekustamo īpašuma (atsavināmo objektu), saskaņā ar izsoles noteikumiem;

3.5.2.2. attiecīgās institūcijas pilnvarojums iesniegt pieteikumu dalībai izsolē un pilnvarojums pārstāvībai izsolē (ja to nedara pārvaldes institūcija (amatpersona);

3.5.2.3. maksājuma apliecinošs dokuments par nodrošinājuma iemaksu.

Pirms pretendenta reģistrēšanas izsoles dalībnieku sarakstā Īpašumu atsavināšanas un nomas tiesību izsoles komisija attiecībā uz juridisku personu pārbaudīs informāciju:

- par attiecīgo juridisko personu, pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;

- par Valsts ieņēmumu dienesta administrēto nodokļu parādiem, tajā skaitā sociālās apdrošināšanas obligāto iemaksu parādiem, kas kopsummā pārsniedz 150 *euro*, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

3.5.3. Ārvalsts juridiskām personām:

3.5.3.1. Dienvidkurzemes novada pašvaldībai adresēts pieteikums (1.pielikums) par vēlēšanos iegādāties nekustamo īpašumu (atsavināmo objektu), saskaņā ar izsoles noteikumiem;

3.5.3.2. to apkalpojušās Latvijas vai ārvalsts bankas izziņu par finanšu resursu pieejamību;

3.5.3.3. maksājuma apliecinošs dokuments par nodrošinājuma iemaksu.

Ārvalstīs izsniegtie dokumenti tiek pieņemti, ja tie noformēti atbilstoši Latvijai saistošo starptautisko līgumu noteikumiem.

3.6. Reģistrācijai iesniegtie dokumenti izsoles dalībniekam atpakaļ netiek atdoti.

3.7. Izsoles rīkotājs sastāda to izsoles dalībnieku sarakstu, kuri izpildījuši izsoles priekšnoteikumus, norādot šādas ziņas:

3.7.1. izsoles dalībnieka kārtas numuru;

3.7.2. izsoles dalībnieka vārdu, uzvārdu, personas kodu; juridiskas personas nosaukumu, vienoto reģistrācijas numuru, pilnvarotas personas (pārstāvja) vārdu, uzvārdu, personas kodu;

3.7.3. izsoles dalībnieka deklarēto dzīvesvietas adresi vai juridisko adresi;

3.7.4. atzīme par nodrošinājuma iemaksu un iesniegtajiem pieteikuma dokumentiem.

3.8. Reģistrētajam izsoles dalībniekam tiek izsniegta reģistrācijas apliecība (2.pielikums).

3.9. Izsoles komisija nav tiesīga līdz izsoles sākumam iepazīstināt fiziskās un juridiskās personas ar ziņām par citiem izsoles dalībniekiem.

3.10. Izsoles dalībnieki netiek reģistrēti:

3.10.1. ja vēl nav iestājies vai jau ir beidzies dalībnieku reģistrācijas termiņš;

3.10.2. ja nav iesniegti noteikumu 3.punkta 3.5.apakšpunktā minētie dokumenti;

3.10.3. rakstiski nav apliecinājis, ka piekrīt atsavināmā nekustamā īpašuma izsoles

noteikumiem;

3.10.4. saskaņā ar LR normatīvajiem aktiem nav tiesību piedalīties izsolē.

3.11. Izsoles dalībnieki pirms izsoles paraksta izsoles noteikumus.

3.12. Ja kāda persona izsolē vēlas izmantot pirmpirkuma tiesības, tas jāpaziņo līdz ar pārējiem izsoles noteikumiem.

3.13. Pirmpirkuma tiesīgā persona iesniedz pieteikumu, kurā tiek norādīts pirmpirkuma tiesību pieteikšanās fakts un pamats, uz kura šādas tiesības tiek pieteiktas un jāiesniedz pirmpirkuma tiesību apliecinošus dokumentus:

3.13.1. īpašuma tiesību apliecinošus dokumentu kopijas;

3.13.2. zemes robežu plāna kopiju;

3.13.3. citi dokumenti, kas apliecina pirmpirkuma tiesības.

**4. Izsoles process**

4.1. Izsolē var piedalīties, ja pieteikums iesniegts sludinājumā noteiktajā termiņā un izpildīti izsoles priekšnoteikumi.

4.2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst

pirkt citu uzdevumā.   
4.3. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

4.4. Ja izsolei reģistrējies un uz izsoli ieradies tikai viens dalībnieks*,* tad izsoli nerīko, pirkuma līgums tiek slēgts saskaņā ar apstiprinātajiem izsoles noteikumiem.

4.5. Dalībniekam, kurš nav ieradies uz izsoli vai atteicies no dalības izsolē, nodrošinājuma nauda netiek atmaksāta.

4.6. Reģistrētiem dalībniekiem, kuri nenosola izsoles objektu, atmaksā nodrošinājumu naudu 7 (septiņu) darba dienu laikā no pieprasījuma saņemšanas.

**5. Izsoles norise**

5.1. Izsole notiks **2021. gada 10.novembrī plkst. 10.00** Dienvidkurzemes novada pašvaldībā iekļautāsPriekules novada pašvaldībā, Saules ielā 1, Priekulē, Dienvidkurzemes novadā.

5.2. Izsoli vada izsoles komisijas norīkota persona – izsoles komisijas priekšsēdētājs vai tā vietnieks.

5.3. Izsoles komisijas priekšsēdētāja vai tā vietnieka prombūtnes laikā:

5.3.1. izsoli var pārcelt, paziņojot par to dalībniekiem, kuri jau reģistrēti izsolei un ievietojot šādu paziņojumu pašvaldības mājas lapā vismaz vienu dienu pirms izsoles norises dienas.

5.4. Ja kāds(i) no reģistrētajiem izsoles dalībniekiem neierodas uz izsoli noteiktajā laikā, izsoles vadītājam ir tiesības pārcelt izsoles sākumu par 30 minūtēm vēlāk.

5.5. Ja vairāk kā puse no komisijas sastāva attaisnojošu iemeslu dēļ nevar ierasties uz izsoli, komisijas priekšsēdētājs pārceļ izsoli un par to paziņo visiem reģistrētajiem izsoles dalībniekiem līdz izsoles norises dienai. Ja paziņošana vairs nav iespējama, komisijas priekšsēdētājs informāciju par izsoles pārcelšanu paziņo izsoles dienā.

5.6. Atklājot izsoli, izsoles vadītājs klātesošos iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

5.7. Izsoles vadītājs īsi raksturo pārdodamo nekustamo īpašumu, paziņo izsoles sākuma cenu, kā arī izsoles soli – cenu, par kādu izsoles sākuma cena tiek paaugstināta ar katru nākamo solījumu.

5.8. Izsoles gaitu protokolē. Izsoles protokolā tiek fiksēta izsoles vadītāja un izsoles dalībnieku darbības izsoles gaitā. Protokolu paraksta visi komisijas locekļi.

5.9. Pēc izsoles vadītāja ziņojuma sākas nosolīšanas process.

5.10. Izsoles vadītājs nosauc izsolāmā nekustamā īpašuma sākotnējo cenu un jautā: ”Kurš sola vairāk?”

5.11. Izsoles dalībnieki, kuri sola vairāk par izsolē noteikto soli, paceļ savu reģistrācijas kartīti ar numuru. Izsoles vadītājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā izsoles vadītājs trīs reizes atkārto pēdējo augstāko cenu un pēc trešo reizi atkārtotās cenas fiksē un paziņo dalībnieka kārtas numuru un nosolīto cenu;

5.11.1. izsoles dalībnieks, kurš nepārsola sākumcenu, tālāk izsolē nepiedalās.

5.12. Dalībnieka reģistrācijas numurs un cena tiek fiksēti protokolā.

5.13. Dalībnieks, kurš piedāvājis augstāko cenu pēc nosolīšanas uzrāda izsoles komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.

5.14. Izsoles dalībnieks, kurš nekustamo īpašumu nosolījis, bet neparakstās protokolā, tādejādi atteicies no nosolītā nekustamā īpašuma. Pēc komisijas lēmuma viņš tiek svītrots no dalībnieku saraksta, un viņam netiek atmaksāta nodrošinājuma nauda. Ja pēc tam izsolē ir palikuši vismaz divi dalībnieki, īpašums tiek pārdots izsoles dalībniekam, kurš nosolījis augstāko cenu.

5.15. Izsoles protokols un iesniegtie dokumenti paliek izsoles komisijas rīcībā. Nosolītājam, pēc viņa lūguma, tiek izsniegts protokola noraksts, izraksts vai kopija.

5.16. Pēc dalībnieka, kurš nosolījis nekustamo mantu, lūguma izsoles komisija sagatavo un izsniedz izziņu par izsolē iegūto īpašumu (4.pielikums)*.* Izziņā tiek norādīta izsolē iegūtā manta, nosolītā cena, un samaksas kārtība.

5.17. Nodrošinājums tiek atmaksāts šādos gadījumos:

5.17.1. tiem izsoles dalībniekiem, kuri piedalījušies izsolē, bet nav nosolījuši pārdodamo objektu;

5.17.2. ja izsole ir atzīta par spēkā neesošu rīkotāja vainas dēļ.

5.18. Dalībniekiem, kuri uz izsoli ir reģistrējušies, bet nav ieradušies, kā arī dalībniekiem, kuri uz izsoli ir ieradušies, bet neveic solīšanu vispār, nodrošinājums atmaksāts netiek.

**6. Samaksas kārtība**

6.1. Nosolītājam sava piedāvātā augstākā summa, atrēķinot iemaksāto nodrošinājuma naudu, jāsamaksā par nosolīto nekustamo īpašumu 3 (trīs) mēnešu laikā no izsoles rezultātu apstiprināšanas dienas, ja ar Dienvidkurzemes novada pašvaldības domes lēmumu nav noteikts cits termiņš.

6.2. Nokavējot noteikto samaksas termiņu, nosolītājs zaudē iesniegto nodrošinājumu, ja Dienvidkurzemes novada pašvaldības dome ar atsevišķu lēmumu nav nolēmusi nodrošinājuma pilnīgu vai daļēju atmaksu.

6.3. Ja nosolītājs līdz 6.1. punktā minētajam datumam nav samaksājis nosolīto summu, komisija ir tiesīga piedāvāt pirkt nekustamo īpašumu pircējam, kurš nosolījis nākamo augstāko cenu.

6.4. Pārsolītajam pircējam ir tiesības 2 (divu) nedēļu laikā no piedāvājuma saņemšanas dienas paziņot komisijai par nekustamā īpašuma pirkšanu par paša nosolīto augstāko cenu.

6.5. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumu.

6.6. Ja pārsolītais pircējs atbildi sniedz, nokavējot noteikto termiņu ne ilgāk kā par 3 (trīs) dienām, lēmumu par līguma noslēgšanu ar pārsolīto pircēju pieņem Dienvidkurzemes novada pašvaldības dome.

6.7. Ja pārsolītais pircējs piekrīt komisijas piedāvājumam, nosolītā summa jāsamaksā noteiktajā termiņā.

6.8. Visus izdevumus, kas saistīti ar nekustamā īpašuma pirkuma – pārdevuma līguma slēgšanu un reģistrāciju uz pircēja vārda, sedz pircējs.

**7. Izsoles rezultātu apstiprināšana**

7.1. Izsoles rīkotājs apstiprina izsoles protokolu 7 (septiņu) dienu laikā pēc izsoles.

7.2. Izsoles rezultātus apstiprina tuvākajā kārtējā mēneša Dienvidkurzemes novada pašvaldības domes sēdē.

7.3. Pirkuma līgums (3.pielikums) tiek sagatavots parakstīšanai 7 (septiņu) dienu laikā pēc izsoles rezultātu apstiprināšanas.

**8. Nenotikusī izsole**

8.1. Izsole atzīstama par nenotikušu, ja:

8.1.1. noteiktajā laikā ir reģistrējušies vairāk par vienu dalībnieku, bet uz izsoli neviens neierodas;

8.1.2. noteiktajā termiņā neviens dalībnieks nav reģistrējies;

8.1.3. neviens pircējs nav pārsolījis izsoles sākumcenu vai arī nav samaksājis nosolīto cenu.

8.1.4. tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

8.1.5. tiek konstatēts, ka bijusi noruna atturēt kādu no piedalīšanās izsolē;

8.1.6. izsoles objektu pirkusi persona, kurai nav tiesību piedalīties izsolē;

8.1.7. dalībnieku reģistrācija un izsole notiek citā vietā un laikā, kas neatbilst laikrakstos publicētajai informācijai;

8.1.8. nav ievēroti izsoles noteikumi.

8.2. Lēmumu par izsoles atzīšanu par nenotikušu vai spēkā neesošu pieņem Dienvidkurzemes novada pašvaldības dome.

1. **Izsoles komisijas lēmuma pārsūdzēšana**

9.1.Izsoles dalībniekiem ir tiesības iesniegt sūdzību Dienvidkurzemes novada pašvaldības domei par komisijas darbu 5 (piecu) dienu laikā no izsoles dienas.

9.2. Ja komisijas lēmums tiek pārsūdzēts, pagarinās šo noteikumu 7.1. un 7.2.punktā noteiktais izsoles protokola un izsoles rezultātu apstiprināšanas termiņš.

*1. grafiskais pielikums*

*Dienvidkurzemes novada pašvaldībai piederoša*

*nekustamā īpašuma “Krustceles”, Bunkas pagasts, Dienvidkurzemes novads*

*kadastra numurs 6446 003 0187, atsavināšanas izsoles noteikumiem*



“Krustceles”

Nekustamais īpašums “Krustceles”, Bunkas pagasts, Dienvidkurzemes novads, kadastra apzīmējums 6446 003 0187